Oorgewig en moeg gesukkel | Health24
Posted by: Annelize | 2012/10/18
Oorgewig en moeg gesukkel
Hi daar ek weeg 109kg, ek is 1.63m lank. Ek gym 5 dae ''n week, eet gesonder maar verloor nie juis iets nie. Ek weet nie of ek ''n skildklier probleem of insullien probleem het nie. Ek het nie nou geld om ''n dokter te sien en toetse te gaan doen nie. Ek wil graag so 35kg verloor maar weet nie meer wat om te doen nie. Ek probeer hard maar sien nie juis vordering nie. Wat kan ek doen asseblief.
Met jou huidige gewig van 109 kg, is jou BMI = 41 wat baie erg obees is. Dit sal wonderlik wees as jy wel die 35 kg sal kan verloor, want dan sal jou BMI net bokant die boonste vlak van normaal wees en jy sal baie meer mobiel wees. Om egter 35 kg te verloor, is 'n tamaai taak. Ek sal aanraai dat jy by jou naaste staatshospitaal aanklop om uit te vind of hulle nie dalk 'n obesiteitkliniek het nie waar jy miskien hulp sal kan kry aangesien hierdie oorgewig jou gesondheid bedreig. Dit sal ook help om 'n verslankingspil soos Xenical of Alli te gebruik saam met 'n baie-lae-vet-dieet. Maar albei medisyne is nogal duur, dus sal die hulp van 'n staatshospitaal moontlik die antwoord wees. Hou asb aan met die oefening aangesien dit oor tyd, wel sal help om gewigsverlies aan te help.